ඒ අනුව, හිරු මාධ්‍ය ජාලය, ශ්‍රී ලංකා රතු කුරුස සමාජය හා එක්ව ක්‍රියාත්මක කරන පොදු ස්ථාන විෂබීජහරණය කිරීමේ වැඩසටහන් ඊයේ දියත් කෙරුණේ කොළඹ, මහනුවර, කෑගල්ල සහ වව්නියාව දිස්ත්‍රික්ක කේන්ද්‍ර කර ගනිමින්.ඒ අනුව, කොළඹ දිස්ත්‍රික්කයේ අලූත්කඬේ අධිකරණ සංකීර්ණය ඇතුළු සියලූ අධිකරණ සංකීර්ණ, අධ්‍යාපන අමාත්‍යාංශය, සංස්කෘතික අමාත්‍යාංශය ඇතුළු ස්ථාන කිහිපයක් ඊයේ විෂබීජහරණයට ලක් කෙරුණා.මේ අතර, රට වෙනුවෙන් හිරු සහන යාත්‍රා ක්‍රියාන්විතයට සමගාමීව වැලිකඩ බන්ධනාගාරයට අවශ්‍ය ආරක්ෂිත ඇදුම් සහ උපකරණ ද පරිත්‍යාග කෙරුණා.හිරු මාධ්‍ය ජාලය, ශ්‍රී ලංකා රතු කුරුස සමාජය හා එක්ව ක්‍රියාත්මක කරන පොදු ස්ථාන විෂබීජහරණය කිරීමේ වැඩසටහන යටතේ අද දිනයේත්, කොළඹ, ගම්පහ, කළුතර පොලිස් ස්ථාන සහ උසාවි සංකීර්ණ විෂබීජහරණයට ලක් කිරීමට නියමිතයි.